als_Latn dik_Latn ron_Latn
Erza Muqolli, 9-vjeçarja me origjinë nga Kosova, është renditur e 3-ta në finalin e spektaklit “France Got Talent”. Ajo është cilësuar si një talent i jashtëzakonshëm ndërkohë që profesionistët e muzikës dhe mediat franceze, e kanë shpallur fituese morale të spektaklit. Mbrëmjen finale, ajo ka interpretuar këngën tradicionale pariziene “Eblouie par la nuit”, duke u shoqeruar gjate gjithe kohes me duartrokitje nga publiku francez, i cili edhe skualifikimin e saj, e ka kontestuar me brohoritje.
Edicionin e nëntë të “France’s Got Talent” e fitoi grupi “Le bagad de Vannes” , i cili njëherësh ka fituar 100 mijë euro dhe do të marrë pjesë në një festival në Montreal. Vendi i dytë i takoi 49-vjeçares Marine.
Ndryshe, Erza Muqolli është prezantuar në disa emisione në mediat franceze për festat e fundvitit të kaluar. Ajo madje po krahasohet edhe me këngëtaren franceze të njohur në botë Indila.
Familja e saj, e cila ka mbërritur në Francë në vitin 1991. Babai i saj, Mehmet Muqolli, është me prejardhje nga Zabeli i Drenasit, i cili së bashku me gruan e tij, Luljana Muqolli, dikur ishin pjesë e shoqatave kulturore artistike në Kosovë.
Erza gjatë gjysmë-finales
Burimi: Ora
als_Latn als_Latn als_Latn als_Latn als_Latn jav_Latn